CELEX: 62018TN0640
Language: da
Date: 2018-10-29 00:00:00
Title: Sag T-640/18: Sag anlagt den 29. oktober 2018 — Intercontact Budapest mod CdT

7.1.2019   
            
            
               DA
            
            
               Den Europæiske Unions Tidende
            
            
               C 4/35
            
         
      Sag anlagt den 29. oktober 2018 — Intercontact Budapest mod CdT
      (Sag T-640/18)
      (2019/C 4/47)
      Processprog: ungarsk
      
         Parter
      
      
         Sagsøger: Intercontact Budapest Fordító és Pénzügyi Tanácsadó Kft. (Intercontact Budapest Kft.) (Budapest, Ungarn) (ved advokat É. Subasicz)
      
         Sagsøgt: Oversættelsescentret for Den Europæiske Unions Organer (CdT)
      
         Sagsøgerens påstande
      
      
                  —
               
               
                  Principalt fastslås det, om de vurderingspoint, som de forskellige tilbudsgivere blev givet, er realistiske på grundlag af en sammenligning af de afgivne bud, og om de er i overensstemmelse med ligebehandlingsprincippet, princippet om forbud mod forskelsbehandling, proportionalitetsprincippet og gennemsigtighedsprincippet.
               
            
                  —
               
               
                  Subsidiært fastslås det, at sagsøgtes retlige fortolkning af artikel 113, stk. 3, i Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 er urigtig, og at offentliggørelsen af priserne på de bud, som deltager i udbudsproceduren, ikke er i strid med den påberåbte forordning.
               
            
                  —
               
               
                  Mere subsidiært annulleres resultatet for sagsøgeren med hensyn til parti 12 i udbud FL/FIN17 samt den administrative procedure hvad angår dette parti.
               
            
                  —
               
               
                  Endnu mere subsidiært fastsættes den processuelle retsakt (gældende retsakt) i den udbudsprocedure, der er genstand for søgsmålet, fra hvis meddelelse den i artikel 263 i traktaten om Den Europæiske Unions funktionsmåde fastsatte klagefrist skal regnes.
               
            
                  —
               
               
                  CdT tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende vedrører en tilsidesættelse af ligebehandlingsprincippet, princippet om forbud mod forskelsbehandling, proportionalitetsprincippet og gennemsigtighedsprincippet, eftersom sagsøgte anvendte forskellige vurderingskriterier på tilbudsgiverne i udbudsproceduren (1).
               
            
                  2.
               
               
                  Andet anbringende vedrører magtfordrejning, idet sagsøgte undlod at give sagsøgeren de oplysninger, som er påkrævet ved offentlige udbudsprocedurer (2).
               
            
                  3.
               
               
                  Tredje anbringende vedrører sagsøgtes tilsidesættelse af EU-direktivet om offentlige udbud ved at undlade at angive klagefristerne og derved begrænse muligheden for at klage (3).
               
            
                  4.
               
               
                  Fjerde anbringende vedrører, at sagsøgte forhindrede sagsøgeren i at udøve sin ret til at indbringe en klage mod EU-institutionen (4).
               
            
         (1)  1. og 90. betragtning til Europa-Parlamentets og Rådets direktiv 2014/24/EU af 26.2.2014 om offentlige udbud og om ophævelse af direktiv 2004/18/EF (EUT 2014, L 94, s. 65).
      
         (2)  Artikel 113 i Europa-Parlamentets og Rådets forordning (EU, Euratom) nr. 966/2012 af 25.10.2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT 2014, L 94, s. 65).
      
         (3)  Del D, punkt 16 i Bilag V til Europa-Parlamentets og Rådets direktiv 2014/24/EU af 26.2.2014 om offentlige udbud og om ophævelse af direktiv 2004/18/EF (EUT 2014, L 94, s. 65).
      
         (4)  Artikel 263, stk. 6, i traktaten om Den Europæiske Unions funktionsmåde.